ססיליה ראוס

ססיליה אלנה ראוס (באנגלית: Cecilia Elena Rouse; נולדה ב-18 בדצמבר 1963) היא כלכלנית אמריקאית, שכיהנה כיו"ר מועצת היועצים הכלכליים של ארצות הברית. טרם כניסתה לתפקיד זה הייתה הדקאנית של בית הספר ליחסים ציבוריים ובין-לאומיים באוניברסיטת פרינסטון. ראוס הועמדה לשירות פדרלי בידי הנשיא הנבחר ג'ו ביידן, ובראשית מרץ 2021 אישר הסנאט של ארצות הברית את מינויה.

ביוגרפיה 
ראוס גדלה בדל מאר שבדרום קליפורניה, ובשנת 1981 סיימה את לימודיה התיכוניים בתיכון טורי פינס. לראוס שני אחים: פורסט, פיזיקאי, וקרולין — אנתרופולוגית ופרופסורית באוניברסיטת פרינסטון. אביה הוא גם הוא פיזיקאי שקיבל דוקטורט בפיזיקה מטעם המכון הטכנולוגי של קליפורניה בשנת 1956. אמה עבדה כפסיכולוגית בבית ספר ציבורי. בשנת 1986 השלימה ראוס באוניברסיטת הרווארד לימודי תואר ראשון בכלכלה, וב-1992 קיבלה תואר דוקטור בכלכלה מאותה האוניברסיטה. אחרי שסיימה את לימודי הדוקטורט הצטרפה אל אוניברסיטת פרינסטון.

בשנים 2009–2011 הייתה חברה במועצת היועצים הכלכליים של ארצות הברית תחת נשיאותו של ברק אובמה. טרם שירותה בממשל אובמה ישבה במועצה הלאומית לכלכלה ב של ביל קלינטון, מ-1998 עד השנה העוקבת. ראוס היא הדקאנית של בית הספר לעניינים ציבוריים ובינלאומיים באוניברסיטת פרינסטון. כמו כן, היא גם חברת האקדמיה הלאומית לחינוך ועמיתת-מחקר בלשכה הלאומית למחקר כלכלי. תחומי המחקר העיקריים שלה הם בכלכלת עבודה ובכלכלה חינוכית.

בשלהי נובמבר 2020 דווח כי ראוס היא מועמדותו של ג'ו ביידן, הנשיא הנבחר של ארצות הברית, לראשות מועצת היועצים הכלכליים של ארצות הברית. כאשר נכנסה לתפקידה כיושבת ראש המועצה היא נעשתה האישה האפרו-אמריקאית הראשונה בתולדות המועצה.

ב-3 במרץ 2021 אישר הסנאט את מינויה לתפקיד, ברוב של 95 תומכים מול 4 מתנגדים. שנתיים אחר כך פרשה ראוס מתפקידה והוחלפה בג'ארד ברנסטיין.

קישורים חיצוניים 

 

 ביוגרפיה רשמית, באתר אוניברסיטת פרינסטון

הערות שוליים

אפרו-אמריקאיות
כלכלניות אמריקאיות
סגל אוניברסיטת פרינסטון
בעלות תואר דוקטור מאוניברסיטת הרווארד
בעלי תואר דוקטור מאוניברסיטת הרווארד
קליפורניה: אישים
חברי הקבינט של ארצות הברית בממשל ג'ו ביידן
כלכלנים אמריקאים
אפרו-אמריקאים
דירקטוריות אמריקאיות
דירקטורים אמריקאים
אמריקאיות שנולדו ב-1963
אמריקאים שנולדו ב-1963